recursal/SuperWikiNEXT-32B huggingface dataset:
**Nad Tatrou sa blýska** (*Halilintar di atas Tatra*) ialah lagu kebangsaan Slovakia. 

Lirik digubah oleh Janko Matúška pada 1844 semasa kempen tunjuk perasaan besar-besaran oleh para pelajar pada tahun itu. Melodinya diambil daripada sebuah lagu rakyat. Lagu *Nad Tatrou sa blýska* ini menjadi popular semasa kempen Sukarelawan Slovak 1848/1849. 

Pada 1920, rangkap pertama lagu ini menjadi sebahagian daripada lagu kebangsaan Czechoslovakia. Apabila Slovakia berpisah dari Czechoslovakia, pada 1993, dua rangkap pertama lagu ini menjadi lagu kebangsaan negara Slovakia yang merdeka.

Lirik
-----

Nad Tatrou sa blýska   

hromy divo bijú.   

Zastavme ich bratia,   

ved' sa ony stratia,   

Slováci ožijú.   

  

To Slovensko naše  
 
posiaľ tvrdo spalo.   

Ale blesky hromu   

vzbudzujú ho k tomu,   

aby sa prebralo.

Terjemahan (literal)
--------------------

Sang halilintar menyambar di atas Tatra,   

Dentuman guruh membunyi dengan ganas   

Saudara semua mari kita hentikan mereka,   

(kamu akan lihat bahawa) mereka akan lenyap,   

Bangsa Slovak akan pulih.   

  

Slovakia kami  

Sudah lama terlena  
 
Tetapi dentuman guruh  
 
telah memberinya semangat  
 
untuk bangkit.
**Invoke Malaysia** ialah pertubuhan bukan keuntungan Malaysia yang ditubuhkan oleh Naib Presiden Parti Keadilan Rakyat (PKR), Rafizi Ramli pada tahun 2016, Invoke kini beribu pejabat di Sungai Besi. Ia mempunyai 82 kakitangan di 15 pejabat di seluruh negara, yang terdiri daripada 71 pekerja sepenuh masa dan 11 sambilan. Terdapat lebih daripada 30 kakitangan pusat panggilan, yang terdiri daripada majoriti yang lebih besar, serta ahli statistik, pemaju perisian, pemaju kandungan, ahli strategi kempen, pengumpul dana, dan penyelaras kempen lapangan antara lain untuk pemilihan di Malaysia. Mereka telah menguruskan kempen politik 50 calon pada pilihan raya umum 2018 (PRU14).

Invoke Malaysia dibantu sekali-sekala oleh Andrew Caster, seorang pegawai analisis dari bekas pemilihan semula Presiden AS Barack Obama pada 2012. Invoke berusaha untuk menjadi pertubuhan kempen awam yang pertama kali dijalankan secara profesional di Asia Tenggara.

Pada mulanya, Invoke menarik dana dari pelaburan benih peribadi Rafizi Ramli. Pada masa ini, operasinya dibiayai menerusi sumbangan awam. Menggunakan data daftar pemilihan serta tinjauan telefon, Invoke mengukur pengundi pada segala-galanya dari butir-butir asas seperti umur, kod pos kediaman, jantina, bangsa dan agama, kepada pendirian politik, berdiri pada isu semasa dan sama ada undi mereka boleh dipindahmilik antara pihak pembangkang. Ini dilakukan sejajar dengan penciptaan strategi "strategi pemotongan" dan mengenal pasti pengundi ayunan dengan kemungkinan 40 hingga 60 peratus pengundian untuk mereka, di tengah rancangan Pakatan Harapan (PH) untuk bertanding di PRU14 pada 2018 di bawah logo biasa dan nama gabungannya. Selain itu, Invoke menguruskan perekrutan untuk Ejen Pengundian dan Ejen Pengutip untuk menyokong 50 calon yang dikendalikannya, di atas 10,000 sukarelawan berdaftar untuk menjalankan pengundian (pautan), pemilihan telefon dan penyertaan data di seluruh Malaysia.

Pautan luar
-----------

* Laman web rasmi
* Laman web Rafizi Ramli

Rujukan
-------

1. ↑  "In lead-up to elections, Malaysia's political parties harness power of big data". *TODAYonline* (dalam bahasa Inggeris). Dicapai pada 2017-09-25.
2. ↑  "Opposition and BN parties are secretly tracking your behaviour to prepare for GE14. Here's how". *CILISOS - Current Issues Tambah Pedas!* (dalam bahasa Inggeris). 2017-10-08. Dicapai pada 2017-10-26.
3. ↑  Pikri, Ellia (2017-08-10). "Looking For A Job In M'sia? These 9 Cool Companies Are Hiring In Aug 2017". *Vulcan Post* (dalam bahasa Inggeris). Dicapai pada 2017-10-26.
4. ↑  "Soon after Adam Rosly's challenge, Rafizi discloses INVOKE, NOW funds". 2017-05-05. Dicapai pada 2017-09-25.
5. ↑  "In lead-up to elections, Malaysia's political parties harness power of big data". *TODAYonline* (dalam bahasa Inggeris). Dicapai pada 2017-09-25.
Sambutan Oktoberfest pada waktu malam
Jamuan makan yang diadakan sempena Oktoberfest
***Oktoberfest*** adalah satu pesta atau festival tahunan yang berlangsung di Munich, Bavaria, Jerman. Diadakan pada akhir bulan September hingga awal bulan Oktober, pesta ini adalah salah satu pesta yang terkenal di negara dan yang terbesar di dunia dengan lima hingga enam juta pengunjung setahun. *Oktoberfest* merupakan sebahagian daripada budaya penduduk Bavaria kerana pesta ini pertama kali diadakan pada tahun 1810. Bandar lain di dunia juga mengadakan pesta Oktoberfest dengan menggunakan pesta ini di Bavaria sebagai model malahan dengan nama yang sama.

Rujukan
-------

1. ↑  (Inggeris)Oktoberfest Introduction Diarkibkan 2010-11-24 di Wayback Machine, *germanfoods.org*. Diakses pada 4 Desember 2010.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Oktoberfest***. |

* Imej dari Oktoberfest Diarkibkan 2015-09-25 di Wayback Machine
* Tapak sesawang rasmi Oktoberfest
* Cenderamata rasmi Oktoberfest
* Hippodrom
* Montreal real estate
* Hofbräu Oktoberfest Beertent
* Hacker-Festzelt
* Schottenhamel
* Ochsenbraterei
* Fischer Vroni

|  |  |
| --- | --- |
| Ikon tunas | Rencana berkenaan budaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Operasi Yusya'**, juga dikenal sebagai **Operasi Saba'**, ialah pengangkutan udara orang Yahudi Habsyah pada tahun 1985 dari kem pelarian di Sudan ke Israel.

Yahudi Habsyah melarikan diri ke kem pelarian di Sudan akibat kebuluran teruk di negara mereka. Operasi Musa Israel sebelumnya telah mengangkut 8,000 orang ke Israel dari 21 November 1984, hingga 5 Januari 1985, tetapi ketika berita bocor ke pihak media, di bawah tekanan daripada negara-negara Muslim yang lain, Sudan menyekat penerbangan selanjutnya, meninggalkan ramai di Habsyah.

Kesemua 100 senator Amerika Syarikat menandatangani petisyen rahsia kepada Presiden Ronald Reagan, memintanya agar pemindahan diteruskan semula. Naib Presiden George H. W. Bush kemudian mengatur misi susulan yang dipanggil Operasi Yusya'. Pada 22 Mac 1985, enam pesawat pengangkutan C-130 Hercules Angkatan Udara Amerika Syarikat telah dihantar, mendarat berdekatan Al Qadarif. "Sekitar 500", "lebih dari 500" atau "sekitar 650" orang Yahudi telah dikesan dan diangkut ke Lapangan Terbang Ovda di selatan Israel.

Lihat juga
----------

* Aliyah dari Habsyah
* Operasi Sulaiman
* Agensi Yahudi untuk Israel

Bacaan lanjut
-------------

* Mitchell G. Bard, *Dari Tragedi hingga Kemenangan: Politik Di Sebalik Penyelamatan Yahudi Habsyah*, 2002,ISBN 978-0-275-97000-0, hlm. 161 - 170

Rujukan
-------

 

1. 1 2  "1984-1991 Airlift of Ethiopian Jewish community". *idfblog.com (web.archive.org's backup of official blog of the Israel Defense Forces)*. Diarkibkan daripada yang asal pada 2017-05-10.
2. ↑  Ministry of Immigrant Absorption. "Operation Moses – Aliyah of Ethiopian Jewry (1984)".
3. 1 2  T. W. McGarry (March 26, 1985). "'Catalyst' for Ethiopian Airlift Disclosed : Robbins, Publisher Claim Valley-Spawned Plan Spurred U.S. to Action". *Los Angeles Times*.
4. 1 2  "Sharon Spent Two Years Thinking His Parents Had Died in Sudan". *Jewish Telegraph*.

Pautan luar
-----------

* Operasi Musa dan Yusya'
**Sander Baart** (lahir 30 April 1988 di Edegem) adalah Pemain hoki Belanda keturunan Belgium. 
Beliau mula bermain pada usia 6 tahun di R. Antwerp H.C di Belgium dan pada musim terakhirnya bersama mereka pada tahun 2007, mereka memenangi gelaran kebangsaan Belgium. Sehingga musim 2007-2008 dia bermain untuk kelab Belanda Oranje-Zwart. Pada tahun 2014 beliau juga memenangi gelaran kebangsaan Belanda dengan kelabnya. 
Sebagai pemain remaja dia bermain untuk pasukan kebangsaan bawah 16 tahun Belgium dan memenangi gelaran Eropah dengan mereka. Kemudian dia beralih ke pasukan kebangsaan Belanda dan memenangi pingat perak dan emas Eropah untuk pasukan kebangsaan bawah 21 tahun Belanda dan pingat perak di Kejohanan Piala Dunia Remaja (B21).
Dia bermain perlawanan rasmi pertamanya untuk pasukan lelaki negara Belanda pada tahun 2007 menentang Korea Selatan. Pada Sukan Olimpik 2012, beliau bertanding bagi pasukan kebangsaan di kejohanan lelaki. Beliau mewakili Uttar Pradesh Wizards di Liga Hoki India.

Rujukan
-------

1. ↑  "Men's Hockey: Netherlands". London2012.com. Diarkibkan daripada yang asal pada 4 December 2012. Dicapai pada 1 August 2012.

  


| Persondata |
| --- |
| Nama | Baart, Sander |
| Nama alternatif | Baart, Alexander |
| Pemerihalan ringkas | Dutch field hockey player |
| Tarikh kelahiran | 30 April 1988 |
| Tempat kelahiran | Edegem, Belgium |
| Tarikh kematian |  |
| Tempat kematian |  |
**Sandera** (sebuah perkataan sastera lama yang bermaksud *tebusan*) merupakan sebuah novel bertemakan sejarah hasil karya Arena Wati. Pada mulanya, karya ini telah terperap hampir tiga tahun dalam simpanan Dewan Bahasa dan Pustaka (DBP) sebelum akhirnya diterbitkan pada tahun 1971. Selain itu, novel ini pernah dijadikan teks bagi pelajar aliran sastera. P. Ramlee juga pernah menyatakan hasrat untuk mengadaptasinya kepada filem kerana mesej kenusantaraannya yang sangat kuat.

Novel ini menceritakan kisah kebangkitan rakyat di nusantara menentang penjajahan dari pihak luar. Kandungan novel ini juga mengandungi panduan dan nasihat kepada mereka yang hidup selepas merdeka agar menghargai dan memahami kemerdekaan yang telah diperjuangkan oleh pemimpin terdahulu. Di atas permintaan ramai, buku ini pernah dicetak semula pada tahun 1986.

Anugerah
--------

Novel ini pernah memenangi Hadiah Utama Sayembara 10 Tahun Merdeka (1968) pada tempat ketiga dalam satu peraduan luar biasa yang mana tiada pemenang pertama dan kedua. Penganjur sayembara telah kehilangan penajaan dan hanya mampu memberikan hadiah tempat ketiga.

Gambaran keseluruhan
--------------------

Novel ini menceritakan kisah perjuangan individu bernama Busad di samping rakan dan ahli keluarganya yang hidup dalam satu zaman serba mencabar yang menuntut pengorbanan harta, masa dan keluarga. Busad, seorang pelopor yang menentang pihak Belanda telah berjaya melarikan diri daripada ditahan di Digul, Tanah Merah. Ayahnya berasal dari Tanah Melayu, tetapi Busad tidak mengetahui dari negeri yang mana satu.

Kebanyakan watak dibina dengan baik dan mendapat bahagian masing-masing serta tidak dilihat dari satu dimensi sahaja. Menariknya, watak-watak utama dalam novel ini semuanya pernah menjadi tahanan pihak berkuasa termasuklah Busad dan Sariyah (melalui pihak Belanda), Mahmud (melalui pihak Jepun), Zahid (melalui pihak Kerajaan Persekutuan, sewaktu Konfrontasi Indonesia-Malaysia) dan Sapiah (melalui pihak Kerajaan Persekutuan, selepas menyerah diri daripada menyertai komunis).

Rujukan
-------

1. ↑  "Sandera by Arena Wati". *Goodreads*. Dicapai pada 27 Mei 2013.
2. 1 2 3 4 5  "Sandera (1971), Arena Wati". *Blogger*. 17 Jun 2007. Dicapai pada 27 Mei 2013.
**Sekolah Kebangsaan Pos Gedong** atau nama ringkasnya *SK Pos Gedong*, merupakan sebuah Sekolah kebangsaan yang terletak di Peti Surat 20.

Pada 2009, Sekolah Kebangsaan Pos Gedong memiliki 62 pelajar lelaki dan 47 pelajar perempuan, menjadikan jumlah keseluruhan murid seramai 109 orang. Ia mempunyai seramai 12 orang guru.2009

Sejarah
-------

**Sekolah Kebangsaan Pos Gedong** terletak di Pos Gedong, Bidor, negeri Perak. Sekolah ini telah dibina pada tahun 1962 di kawasan pendalaman Banjaran Titiwangsa di Mukim Bidor. Sekolah ini pada asalnya telah didirikan oleh Jabatan Hal Ehwal Orang Asli (JHEOA) yang terdiri dari satu bangunan yang di perbuat dari kayu hutan, berdindingkan buluh, beratapkan zink dan berlantaikan simen. Bangunan yang berukuran 20’ x 60’ itu telah menempatkan dua bilik darjah. Ketika itu tenaga pengajar adalah dari pegawai-pegawai JHEOA sahaja.

Pada tahun 1996, sekolah ini telah diambil alih oleh Kementerian Pendidikan Malaysia di bawah pengawasan Jabatan Pendidikan Perak. Sejak itu kemajuan sekolah mula kelihatan sedikit demi sedikit. Murid mula bertambah kepada 46 orang dengan membuka kelas dari tahun satu hingga tahun tiga.

Ketika itu guru terlatih dari Maktab-Maktab Perguruan telah mula dihantar ke sekolah dan Pegawai JHEOA yang mengajar telah dihantar menghadiri kursus secara KDC dibidang perguruan oleh Kementerian Pendidikan. Kedudukan sekolah ini amat jauh dipendalaman, ia hanyalah mampu dilawati dengan menggunakan pacuan empat roda atau motosikal. Jaraknya dari pekan Bidor ialah sejauh 28 km iaitu dengan melalui jalan hutan/denai yang berbukit-bukau dan terpaksa mengharungi tiga batang sungai yang deras tanpa jambatan yang mengambil masa 1 jam 30 minit bagi sesuatu perjalanan.

Walau bagaimanapun, sekolah ini tidaklah ketinggalan dari sekolah-sekolah moden seperti sekarang. Pada tahun 1999, sekolah ini telah ada kemudahan rumah guru dari kelas E dan F terdapat satu bangunan tambahan dari papan untuk membuka satu lagi kelas dan bagunan kantin. Dua blok bangunan yang telah dibina dan siap pada tahun 2000. Terdapat 6 kelas harian, 1 makmal, 1 Pusat Sumber, 1 Pejabat, 1 Bilik Gerakan dan Padang.

Alamat
------

Sekolah Kebangsaan Pos Gedong
Peti Surat 20
35500, Bidor
Perak,  Malaysia
Telefon = TIADA
Fax = TIADA

Pautan luar
-----------

* Laman web sekolah
* Peta Pos Gedong
* Sekolah Kebangsaan Pos Gedong
**Sekolah Menengah Kebangsaan Jelai** atau nama ringkasnya *SMK Jelai*, merupakan sebuah Sekolah menengah kebangsaan yang terletak di Jalan Besar.

Pada 2009, Sekolah Menengah Kebangsaan Jelai memiliki 438 pelajar lelaki dan 432 pelajar perempuan, menjadikan jumlah keseluruhan murid seramai 870 orang. Ia mempunyai seramai 60 orang guru.2009

Sejarah
-------

Sekolah ini telah dibina pada tahun 1992 dan setiap dibina pada tahun 1994, namun mula menerima murid fasa pertama untuk bersekolah di sekolah ini pada bulan Jun tahun 1995. Sehingga kini sekolah ini mempunyai 480 murid, 53 guru dan 20 staff. Sekolah ini terletak berhampiran jalan utama dan berada dalam kawasan ladang penanaman kelapa sawit dan jarak satu kilometer dari Pekan Jelai. Nama sekolah ini diberi sempena dengan nama Kampung Jelai, iaitu sejenis buah padi untuk dibuat "tasbih' atau lebih dikenali dengn buah tasbih

Pencapaian
----------

Alamat
------

Sekolah Menengah Kebangsaan Jelai
34520, Batu Kurau
Negeri Perak, Malaysia
Telefon = 6058881627
Fax = 6058881323

Pautan luar
-----------

*
**Sekolah Kebangsaan Poyut** atau nama ringkasnya *SK Poyut*, merupakan sebuah Sekolah kebangsaan yang terletak di D/A Pejabat Pelajaran Daerah Baram..

Pada 2009, Sekolah Kebangsaan Poyut memiliki 92 pelajar lelaki dan 93 pelajar perempuan, menjadikan jumlah keseluruhan murid seramai 185 orang. Ia mempunyai seramai 17 orang guru.2009

Sejarah
-------

Sekolah Kebangsaan Poyut telah didirikan pada tahun 1955. Kedudukkannya yang sejauh 22km dari pekan Marudi serta pengangkutan yang kurang baik menyebabkannya sukar dihubungi. 

Dengan peningkatan jumlah murid di sekolah ini pihak Jabatan Pendidikan Negeri bersetuju untuk membina bangunan baru di Sungai Sepandak pada tahun 1986. Pada tahun 1988, sekolah ini telah siap dibina sepenuhnya.

Pencapaian
----------

Alamat
------

Sekolah Kebangsaan Poyut
D/A Pejabat Pelajaran Daerah Baram.
98050, Marudi
Sarawak, Malaysia
Telefon = 6-085-774002
Fax = 6-085-774001

Pautan luar
-----------

* Sekolah Kebangsaan Poyut
* Sekolah Kebangsaan Poyut
**Sekolah Jenis Kebangsaan (T) Barathi** atau nama ringkasnya *SJK(T) Barathi*, merupakan sebuah Sekolah jenis kebangsaan Tamil yang terletak di Jalan Sabak Bernam.

Pada 2009, Sekolah Jenis Kebangsaan (T) Barathi memiliki 213 pelajar lelaki dan 225 pelajar perempuan, menjadikan jumlah keseluruhan murid seramai 438 orang. Ia mempunyai seramai 33 orang guru.2009

Sejarah
-------

SJK(T) Barathi telah dimulakan secara tidak rasmi oleh Persatuan India Sanmarka Sanggam pada tahun 1940. Ia dimulakan dengan hanya 12 orang murid di sebuah rumah. En Louis merupakan pengawas sekolah ini. Sebidang tanah seluas satu ekar dibeli dan bangunan sekolah yang mengandungi dua buah bilik darjah telah dibina.1946 sekolah ini telah mendapat pengiktirafan oleh kerajaan dan En.Louis dilantik sebagai Guru Besar yang pertama. 1960 Murid telah bertambah iaitu dari 86 murid ke 205 murid. Tiga buah bilik darjah lagi telah dibina. Menteri Buruh Tan SriV.Manikavasagam telah meletakkan batu asas bagi bangunan tambahan. 1983 dua buah bilik darjah lagi telah dibin dengan mendapat bantuan dari Jabatan Perdana Menteri, United Plantation dan Persatuan India Sanmarka Sangam. 18989 Sekolah ini telah dinaikkan tarafnya menjadi sekolah gred B. 1992 Bilangan muridnya semakin meningkat ke 576 orang. Dua  lagi bilik darjah telah dibina dengan usaha dan kerjasama pihak Sanmarka serta PIBG sekolah. 1994 Sekolah ini telah dinaikkan taraf menjadi sekolah gred A. 21.12.1995 satu majlis menandatangani perjanjian untuk membina bangunan baru tiga tingkat telah dimeterai antara pihak sekolah dengan Changkat Jering Sdn. Bhd. Ipoh yang disaksikan oleh Menteri Kerja Raya, Dato’Seri S.Samy Vellu. 23.2.1996 satu majlis meletakkan batu asas telah diadakan .Majlis tersebut telah disempurnakan oleh Menteri Kerja Raya, Dato’ Seri S.Samy Vellu. 1997 Majlis mengutip derma untuk bangunan baru telah diadakan. 5.1.1998 Sesi pengajaran dan pembelajaran bermula di bangunan baru ini. 24.5.2001 Perasmian bangunan baru oleh Menteri Kerja Raya, Dato’Seri S.Samy Vellu.

Pencapaian
----------

Alamat
------

Sekolah Jenis Kebangsaan (T) Barathi
Jalan Sabak Bernam
36400, Hutan Melintang
Negeri Perak, Malaysia
Telefon = 6056414310
Fax = 6056414310

Pautan luar
-----------

*
**Sekolah Kebangsaan Pulau Chapa** atau nama ringkasnya *SK Pulau Chapa*, merupakan sekolah Sekolah Kebangsaan yang terletak di Kedah.

Sekolah Kebangsaan Pulau Chapa mempunyai kod sekolah KBA4056.

Sekolah Kebangsaan Pulau Chapa merupakan sekolah sesi pagi sahaja, dan merupakan sebuah sekolah bantuan kerajaan. Ia mempunyai murid lelaki dan perempuan dan menggunakan bahasa pengantar Bahasa Malaysia.

Sekolah Kebangsaan Pulau Chapa tidak memiliki asrama.

Sejarah
-------

Sekolah Kebangsaan Pulau Chapa bermula sebagai Sekolah Rakyat Pulau Chapa dan ditempatkan di bangunan surau pada tahun 1952. Namanya diambil sempena nama pokok Chapa yang banyak tumbuh di kawasan ini.

Sebuah bangunan bertiang kayu bulat, beratap nipah dan berlantaikan tanah dengan keluasan 20 kaki x 40 kaki telah dibina di atas tapak seluas 2 relong sebagai bangunan sekolah. Sekolah ini bermula dengan tenaga pengajar seramai 2 orang dan murid 35 orang, pengajaran dijalankan secara kelas bercantum.

Pada tahun 1972 diambil alih sepenuhnya oleh kerajaan, kemudian dibina sebuah bangunan konkrit 4 bilik kelas atas sebuah tapak baru di Kampung Matang Keriang dan dikekalkan namanya Sekolah Kebangsaan Pulau Chapa di atas tapak sekarang ini keluasannya 3.5 ekar.

Pada tahun 1983 bangunan ini ditambah sebuah blok bangunan 2 tingkat yang mana bagi menampung pelajar seramai 170 orang.
Jumlah pelajar sekarang ini seramai 157 orang dengan 16 staf akademik dan 6 orang kakitangan sokongan dan 3 kakitangan swasta.

Pencapaian
----------

Alamat
------

Pulau Chapa, Jitra
06000 Kedah Darul Aman
Telefon : 047942084
Faks  : 047942084

Pautan luar
-----------

* Sekolah Kebangsaan Pulau Chapa
* © 2013 Bahagian Perancangan Dan Penyelidikan Dasar Pendidikan.
**Oliver Pettigrew** (lahir 2 April 1981) ialah seorang pelakon, model, dan pengacara televisyen. Beliau dilahirkan di Hong Kong dan kini menetap di Singapura. Beliau paling dikenali dengan menjadi hos untuk Cash Cab Asia, Sony Style, Lonely Planet Six Degrees China dan Epad di Max.

Beliau berkahwin dengan Linda Black, iaitu seorang model, penyampai dan penulis. Mereka mempunyai seorang anak lelaki yang dilahirkan pada tahun 2008 dan mempunyai seorang anak angkat perempuan.

Kerjaya
-------

Pettigrew dilahirkan di Hong Kong, menerima pendidikan di England dan telah bermastautin di Singapura sejak tahun 2004. Beliau memulakan kerjayanya sebagai seorang model di Hong Kong pada tahun 1999, dan menjadi model untuk jenama Levi selama setahun dan berlakon dalam filem *Gen Y Cops*.

Pettigrew kemudiannya dipilih sebagai hos untuk SONY STYLE di AXN, di mana beliau dicalonkan sebagai Hos Terbaik di acara Singapore Elle Awards pada tahun 2008. Berikutan pencapaian ini, Pettigrew kemudiannya menjadi hos bagi Lonely Planet, Channel News Asia, Channel V, STAR World, HBO, Cinemax, Food Network, TLC, Miss Earth dan AXN.

Pada tahun 2011, Pettigrew menjadi hos untuk Sony Style (kini dikenali sebagai Sony Lifestyle), dan beliau dicalonkan sebagai Hos Hiburan Terbaik di Asian Television Awards. Pettigrew menganjurkan anugerah tersebut bersama isterinya, Linda Black.

Beliau memulakan tahun 2012 dengan menjadi hos untuk enam rancangan berbeza (Cash Cab Asia, Lonely Planet Six Degrees China, Sony Style (Sony Lifestyle), Epad di Max,, dan menjadi hos harian untuk HBO dan satu siri *vignettes* makanan yang disiarkan di peringkat antarabangsa) di lima rangkaian (AXN, HBO, CINEMAX, TLC dan Food Network Asia). Beliau juga mendapat 3 pencalonan di acara Asian Television Awards 2012. Untuk Cash Cab Asia, Pettigrew sekali lagi dicalonkan sebagai Hos Terbaik di acara 2012 Singapore Elle Awards.

Pada akhir tahun 2012, Pettigrew menerima 2 pencalonan di acara Asian Television Awards untuk Hos Hiburan Terbaik untuk Sony Style musim ke-5 dan Cash Cab Asia musim pertama Beliau memenangi anugerah Diarkibkan 2014-09-12 di Wayback Machine tersebut untuk Cab Cab Asia.

Pettigrew kini menjadi hos untuk Discovery Kids (Kids vs Film).

Anugerah dan Pencalonan
-----------------------

2008 Singapore Elle Awards - Hos Terbaik - Sony Style Musim ke-2 (dicalonkan)

2011 Asian Television Awards - Hos Hiburan Terbaik - Sony Style Musim ke-4 (dicalonkan)

2012 Singapore Elle Awards - Hos Terbaik - Cash Cab Asia Musim pertama (dicalonkan)

2012 Asian Television Awards - Hos Hiburan Terbaik - Sony Lifestyle Musim ke-5 (dicalonkan)

2012 Asian Television Awards - Hos Hiburan Terbaik - Cash Cab Asia Musim pertama (menang)

Pautan luar
-----------

* Laman sesawang Oli Pettigrew
|  |
| --- |
| **Angola** |
| 
Rencana ini sebahagian daripada siri:
**Politik dan pemerintahanAngola** |
| 

---

 |
| * Presiden
* Perdana Menteri
* Menteri-menteri
* Perhimpunan Negara
* Parti Politik
* Pengundian:
	+ Pengundian majlis perundangan Angola, 2008
	+ Pengundian Presiden Angola, 2009
* Provinsi-provinsi
* Majlis Perbandaran
* Perang saudara
* Hubungan luar
	+ Duta dari Angola
	+ Duta ke Angola
 |
| 

---

Negara-negara lain · Atlas **Portal Politik*** pralihat
* bincang
* sunting
 |

**Hubungan Angola-Amerika Syarikat** adalah hubungan antarabangsa antara Angola dan Amerika Syarikat. Hubungan ini tegang semasa Perang Saudara Angola semasa kerajaan AS menyokong pemberontak UNITA, tetapi menjadi hangat semasa kerajaan Angola menolak Marxisme pada tahun 1992.

Sejarah
-------

Amerika Syarikat membantah kemasukan keahlian Angola ke dalam Pertubuhan Bangsa-Bangsa Bersatu sejak kemerdekaannya pada tahun 1975 sehingga penerimaannya pada Disember 1976. Angola tiada hubungan rasmi dengan Amerika Syarikat sehingga tahun 1993. AS lazimnya menyokong FNLA dan selepas itu UNITA, pihak-pihak lawan parti pemerintah semasa, iaitu Gerakan Popular untuk Kebebasan Angola.

A.S. membantu Angola sebanyak 188 juta Dolar AS pada tahun 2003, banyak dalam bidang perkhidmatan kesihatan dan pengawalan penyakit. Program makanan untuk keamanan USAID memberikan lebih daripada 30 juta Dolar AS kepada rakyat Angola pada tahun 2005.

Kini Angola merupakan rakan perdagangan yang kedua terbesar di Afrika Sub-Sahara untuk AS, terutamanya disebabkan oleh petroleum; Angola menghasilkan 1.4 bilion tong petroleum setiap hari, kedua kepada Nigeria di seluruh Afrika. Dijangka bahawa akan meningkat kepada 2 bilion tong setiap hari pada tahun 2008. Banyak medan minyak dapat membekal kepada pam Amerika.

Lawatan Presiden Angola Jose Eduardo dos Santos ke Washington pada tahun 2005 merupakan tanda hubungan mesra antara kedua-dua buah negara ini.

Pada Mei 2007 Majlis Hubungan Luar mengatakan bahawa "Beberapa buah negara Afrika adalah lebih penting bagi kepentingan AS daripada Angola."

Pautan luar
-----------

* US Department of State Background Note on Angola
* Official website of US embassy in Angola Diarkibkan 2017-03-31 di Wayback Machine
* "Angola: U.S. Must Strengthen Ties to Protect Strategic Energy and Security Interests" Council on Foreign Relations, 7 Mei 2007

Rujukan
-------

1. ↑  Steven A Holmes (20 Mei 1993). "Washington Recognizes Angola Government". New York Times. Dicapai pada 2007-01-11.

*Rencana ini mengandungi bahan daripada Perpustakaan Kongres Pengajian Negara yang merupakan terbitan pemerintah Amerika Syarikat dalam domain awam.*
**Al-Imam Ath-Thahawi** atau **Imam At-Thawawi** ialah seorang imam pakar penghafal hadis. Nama sebenar beliau ialah, **Abu Ja'far Ahmad bin Muhammad bin Salaamah bin Salaamah bin Abdil Malik Al-Adzi Al-Hajari Al-Mishri Ath-Thahawi Al-Hanafi**. Beliau dilahirkan di Buthha, sebuah desa di negara Mesir, ketika ini berada di dalam wilayah muhafazah (setingkat kabupaten) al-Meniya. Beliau dilahirkan pada tahun 239 Hijrah, ada juga yang mengatakan 237 Hijrah. Beliau dibesarkan dirumah kediaman yang penuh dengan ilmu dan keutamaan. Ayah beliau adalah seorang Ulama. Sedangkan pakciknya, Al-Imam Al-Muzanni, sahabat al-Imam as-Syafie yang membantu menyebarluaskan ilmu beliau. 

Al-Imam ath-Thahawi belajar pada pakciknya sendiri Al-Muzanni dan mendengar periwayatan [akciknya dari Al-Imam Asy-Syafie Rahimahullah. Tatkala beliau menginjak pada usia 20 tahun, beliau meninggalkan mazhab Al-Imam Asy-Syafie, dan beralih ke madzhab Al-Imam Abu Hanifah atau Mazhab Hanafi. 

Diantara guru-guru beliau selain pakciknya, Al-Muzanni, juga Al-Qadhi Abu Ja'far Ahmad bin Imran Al-Baghdadi, Al-Qadhi Abu Khazim Abdul Hamid bin Abdul 'Aziz al-Baghdadi, Yunus bin Abdul 'Ala Al-Mishri dan lain-lain. 

Diantara murid-murid beliau: Abu Bakar Ahmad bin Muhammad bin Manshur, Ahmad bin Al-Qasim bin Abdillah Al-Baghdadi yang dikenal dengan Ibnul Khasysyab Al-Hafizh, Abul Hasan Ali bin Ahmad Ath-Thahawi dan lain-lain. 

Al-Imam Ath-Thahawi adalah orang berilmu yang memiliki keutamaan. Beliau mampu menguasai sekaligus Ilmu Fikih dan Hadits, serta cabang-cabang keilmuan lainnya. Baliau menjadi wakil dari Al-Qadhi Abu Abdillah Muhammad bin 'Abdah, seorang qadhi di Mesir. 

Pada Awal bulan Dzul-Qa'idah dalam usia delapan puluh tahun lebih, beliau meninggal dunia. Tepatnya pada tahun 321 Hijrah



|  |  |
| --- | --- |
|  | Rencana berkenaan Islam ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Imam Mudaku Romantik** adalah sebuah drama adaptasi novel karya Izzah Haneefa bertajuk sama yang disiarkan pada tahun 2016. Drama ini diarahkan oleh pengarah Shuhaimi Zulkefli dibawah syarikat Nuansa Sdn Bhd. Drama ini dibintangi oleh Hisyam Hamid, Syatilla Melvin, Faye Kusairi, Rahhim Omar, Zarina Zainuddin, John Chisel, Erwin Dawson, Dian P. Ramlee dan ramai lagi. Disiarkan sebanyak 16 episod bermula pada 6 Jun 2016, setiap hari Isnin hingga Khamis pada jam 9 malam di saluran Astro Oasis.

Sinopsis
--------

Laila Khalisah, pemilik butik Pinkwears yang sememangnya mengimpikan seseorang yang bergelar imam muda atau ustaz menjadi suaminya. Kemunculan Muhammad Faqih dalam kehidupannya telah banyak mengubah isi keluarga wanita itu. Si Faqih pula pandai menambat hati isterinya. Sekeping kad besar yang tertulis I Love You, Laila di cermin hadapan Peugeot 508 berwarna putih bersama lambakan ros merah di sekelilingnya merupakan kejutan untuk cinta hatinya itu. Masjid yang dibina oleh mereka diserikan lagi apabila Laila Khalisah disahkan hamil kembar. Namun, pada usia perkahwinan yang masih setahun jagung itu, kebahagiaan mereka diragut dengan fitnah yang dilemparkan oleh Izham, bekas tunang Khalisah. Izham muncul kembali menagih cinta Khalisah.

Pelakon
-------

### Watak utama

* Hisyam Hamid sebagai Muhammad Faqih
* Syatilla Melvin sebagai Laila Khalisah

### Watak sokongan

* Faye Kusairi sebagai Adriana
* Syed Ali sebagai Khalis
* Erwin Dawson sebagai Izham
* Farah Nabilah sebagai Syuhada
* Rahhim Omar sebagai Tan Sri Kamarul
* Zarina Zainuddin sebagai Puan Sri Lydia
* Charline Numan sebagai Dato' Farhan
* Tengku Sariza sebagai Datin Salma
* John Chisel sebagai Taufik
* Sharisa Haris sebagai Zarina
* Amy Hariani sebagai Anita
* Nisa Rissa sebagai Aisha
* Rosli Sako sebagai Ustaz Syed

Lagu-lagu
---------

* Tajuk : Takkan Ada
	+ Penyanyi : Wan Azlyn feat Viral
* Tajuk : Alhamdulillah   

	+ Penyanyi : Wani feat Juzzthin
* Tajuk: Bukan Hanya Sekali   

	+ Penyanyi : Apiz Paschya

Rujukan
-------
**Dr. Imam B. Prasodjo** (lahir di Purwokerto, Jawa Tengah, 15 Februari 1960; umur 63 tahun) adalah seorang ahli sosiologi dan tokoh masyarakat dari Indonesia.

Ketika ini beliau merupakan pensyarah tetap di Fakulti Ilmu Sosial dan Politik (FISIP) Universiti Indonesia. Selain menjadi pensyarah, Prasodjo juga merupakan ketua Yayasan Nurani Dunia, iaitu sebuah yayasan yang berkecimpung dalam bidang sosial dan pendidikan bagi golongan yang kurang berkemampuan dari segi ekonomi dan kewangan.

Prasodjo merupakan lulusan dari Brown University, Rhode Island, Amerika Syarikat. Beliau kerap kali muncul sebagai pemberi maklumat di berbagai acara TV, mahupun seminar yang diselenggarakan oleh pihak pengurusan universiti. Beliau juga pernah menjadi anggota Komisi Pemilihan Umum Indonesia (pusat) antara tahun 1999 dan 2004.

Prasodjo kini ini telah berkahwin dengan seorang wanita bernama Gitayana Budiardjo.



|  |  |
| --- | --- |
| Ikon tunas | Rencana berkenaan Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Jenis Kebangsaan (T) Ladang Sendayan** atau nama ringkasnya *SJK(T) Ladang Sendayan*, merupakan sebuah Sekolah jenis kebangsaan Tamil yang terletak di Km 18 Jalan Port Dickson.

Pada 2009, Sekolah Jenis Kebangsaan (T) Ladang Sendayan memiliki 16 pelajar lelaki dan 19 pelajar perempuan, menjadikan jumlah keseluruhan murid seramai 35 orang. Ia mempunyai seramai 8 orang guru.2009

Sejarah
-------

Akhbar The Star melaporkan bahawa pada 2009 ia menerima tidak lebih daripada sepuluh orang pelajar baharu. Sekolah yang terletak di ladang kelapa sawit kira-kira 2 km dari jalan utama Rembau-Linggi akan dipindahkan ke tapak 2.4 hektar di bandar baru Bandar Sri Sendayan. Sekolah ini pernah dihadiri oleh Dato' K. Pathmanaban, bekas graduan Harvard dan bekas timbalan menteri.

Pencapaian
----------

Alamat
------

Sekolah Jenis Kebangsaan (T) Ladang Sendayan
Km 18 Jalan Port Dickson
71100, Siliau
Negeri Sembilan, Malaysia
Telefon = 6066516385
Fax = 6066516385

Rujukan
-------

1. ↑  Tamil School Data – Negeri Sembilan
2. ↑  Singh, Sarban (28 September 2012). "New home for struggling Tamil school". *The Star Online*. Diarkibkan daripada yang asal pada 2017-06-08. Dicapai pada 8 Jun 2017. Cite has empty unknown parameter: `|dead-url=` (bantuan)

Pautan luar
-----------

* Facebook Sekolah Jenis Kebangsaan (T) Ladang Sendayan
**Sekolah Kebangsaan Sungai Rusa** atau nama ringkasnya *SK Sungai Rusa*, merupakan sebuah Sekolah kebangsaan yang terletak di Sungai Rusa.

Pada 2009, Sekolah Kebangsaan Sungai Rusa memiliki 260 pelajar lelaki dan 230 pelajar perempuan, menjadikan jumlah keseluruhan murid seramai 490 orang. Ia mempunyai seramai 36 orang guru.2009

Sejarah
-------

Memandangkan kepentingan ilmu pendidikan kepada masyarakat setempat, kerajaan telah mendirikan sebuah sekolah dalam tahun 1885 di kawasan Sungai Rusa. Sekolah ini telah dinamakan Sekolah Umum Sungai Rusa, dan merupakan sekolah yang pertama didirikan di daerah ini.Bangunan ini mempunyai empat bilik darjah dan satu ruang untuk "Rumah Guru". Ketika awal penubuhannya hanya terdapat dua orang tenaga pengajar sahaja, Sementara bilangan murid dalam satu kelas ialah seramai 12 hingga 13 orang sahaja.

Pada tahun 1934 bangunan sekolah yang dikhas untuk murid-murid perempuan telah diubahsuai menjadi bangunan yang lebih besar danmempunyai kawasan padang permainan yang lebihluas. Bilangan guru pada ketika itu telah meningkat kepada sepuluh orang manakala murid-muridnya terdiri daripada kanak-kanak yang datang daripadatigabuah mukim berdekatan iaituKampung Sungai Rusa, Kampung Permatang Pasir dan Kampung Sungai Pinang. 

Pada tahun 1957 jumlah darjah meningkat kepada 12 kelas, manakala tenaga pengajarnya juga turut meningkat menjadi 14 orang. Oleh sebab ketiga-tiga bangunan yang ada hanya boleh menempatkan sebanyak sepuluh buah bilik darjah sahaja, maka dua darjah lagi terpaksa menumpang di Sekolah Agama Sungai Rusa. Pada tahun 1957, sekolah agama ini telah dinamakan sebagai Sekolah Umum Sungai Rusa. 

Memandangkan bilangan pelajar semakin ramai pada akhir tahun 1962 sebuah lagi bangunan tambahan yang mempunyai 4 bilik darjah telah didirikan. Dengan adanya bangunan tambahan ini pada tahun 1963 semua kanak-kanak di sekolah ini dapat belajar dalam satu sesi di sebelah pagi sahaja.

Pencapaian
----------

Alamat
------

Sekolah Kebangsaan Sungai Rusa
Sungai Rusa
11010, Balik Pulau
Pulau Pinang, Malaysia
Telefon = 6048661004
Fax = 6048661004

Pautan luar
-----------

* Sekolah Kebangsaan Sungai Rusa
* Facebook Sekolah Kebangsaan Sungai Rusa
|  |
| --- |
|  |
|  |
|  |
|  |

The **Joods Historisch Museum** di Amsterdam, Belanda.
**Joods Historisch Museum** (*Muzium Sejarah Yahudi*) adalah sebuah muzium di Amsterdam didedikasikan pada sejarah, budaya dan agama Yahudi di Belanda dan seluruh dunia. Ia adalah satu-satunya muzium di Belanda didedikasikan pada sejarah Yahudi. Suatu renovasi tujuh tahun muzium telah baru-baru ini ditamatkan (2007).

Muzium telah diperakuikan pada 1989 apabila ia menerima Majlis Hadiah Muzium Eropah, dianugerahkan untuk suatu gabungan penyampaian kutipan dan kemunculan luaran bangunan.

Joods Historisch Museum membuka pintunya pada Februari 24, 1932 dan pada mulanya dirumahkan di Waag (Rumah Timbang) di dataran Nieuwmarkt. Berikutnya pendudukan Nazi di Belanda sewaktu Perang Dunia II, muzium ini dipaksa tutup dan kebanyakan dari kutipannya telah hilang. Muzium ini membuka semula pintunya pada 1955. Pada 1987, ia dipindahkan ke sebuah lokasi baru, menduduki empat bekas saumaah di dataran Jonas Daniël Meijerplein, bersebelahan dengan Snoge (Saumaah Portugis).

Kutipan muzium termasuk sesetengah 11,000 barang seni, barang istiadat dan barang bersejarah, hanya lima peratus dari yang berada di paparan pada mana-mana satu kali. Ia mempunyai dua pameran tetap dan juga sringkali mengubah pameran sementara. Pameran di tingkat tanah berfokus pada tradisi dan kelaziman Yahudi. Penyampaian diilham oleh bekas bahagian dalam saumaah. Barang istiadat dari kutipan muzium ditunjukkan di lokasi di mana mereka pernah diletakkan di saumaah. Ini memberikan para pelawat suatu rasa persekitaraan di mana mereka mendapati diri mereka dan membolehkan mereka untuk merasakan atmosfera saumaah asal.

Galeri-galeri Great Synagogue mencirikan suatu penyampaian baru pada sejarah Yahudi Belanda dari 1600 hingga ke 1890. Tema utama adalah apa ertinya menjadi seorang Yahudi di Belanda pada zaman ini. Cerita-cerita tentang bagaimana orang Yahudi tiba di Belanda, pada takat di mana mereka dapat berintegrasi, pertukaran kebudayaan dengan teman senegeri bukan Yahudi dan pemeliharaan pengenalan mereka bergema hari ini dalam keadaan sezaman dan perdebatan.

Lihat juga
----------

* Sejarah Yahudi di Belanda

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Joods Historisch Museum*** |

* Joods Historisch Museum
* Global Directory of Jewish Museums

Koordinat: 52°22′01″N 4°54′14.5″E﻿ / ﻿52.36694°N 4.904028°E﻿ / 52.36694; 4.904028
**Sekolah Jenis Kebangsaan (T) Ladang Nordanal** atau nama ringkasnya *SJKt Ladang Nordanal*, merupakan sebuah Sekolah jenis kebangsaan Tamil yang terletak di Kampung Hujung Tambak, Gersik, Ledang, Johor.

Pada 2009, Sekolah Jenis Kebangsaan (T) Ladang Nordanal memiliki 18 pelajar lelaki dan 11 pelajar perempuan, menjadikan jumlah keseluruhan murid seramai 29 orang. Ia mempunyai seramai 9 orang guru.2015 Nama Guru Besar ialah Pn. Logambal.

Sejarah
-------

SEKOLAH JENIS KEBANGSAAN TAMIL LADANG LANADRON, PANCHOR, MUAR telah ditubuhkan pada tahun 1903 dengan nama LANADRON ESTATE PRIMARY TAMIL SCHOOL di tepi sungai kawasan Ladang Lanadron, Panchor. Sekolah ini merupakan sekolah Tamil yang tertua di Negeri Johor.

Sekolah ini telah diperbuat daripada papan dan ditubuhkan oleh pihak pengurus ladang. Ianya beroperasi sehingga tahun 1963 di bangunan tersebut.

Pencapaian
----------

Alamat
------

Sekolah Jenis Kebangsaan (T) Ladang Nordanal
Kampung Hujung Tambah,
84700, Gersik, Ledang,
Johor, Malaysia
Telefon = TIADA
Fax = TIADA

Pautan luar
-----------

* Sekolah Jenis Kebangsaan (T) Ladang Nordanal]
* Sekolah Jenis Kebangsaan (T) Ladang Nordanal
* Sekolah Jenis Kebangsaan (T) Ladang Nordanal
Senator **Jinuin Jimin** adalah anggota Dewan Negara Malaysia. Jinuin Jimin daripada kaum Murut berasal dari Tenom di pedalaman Sabah, ialah anggota Majlis Tertinggi Parti Demokratik Sabah (PDS) dan dilantik sebagai Senator pada 2011. Beliau mempunyai seorang isteri dan tiga orang anak.

Aktiviti politik beliau bermula pada 1985 apabila dipilih sebagai calon Barisan Nasional pada Pilihan raya kecil parlimen Ulu Padas tetapi tewas kepada calon Parti Bersatu Sabah (PBS) Datuk Kadoh Agundong.

Meninggal dunia
---------------

Pada 12 Julai 1998, beliau meninggal dunia setelah terbabit dalam satu kemalangan jalan raya di Keningau, kira-kira 130 kilometer dari Kota Kinabalu. Ketua Polis Daerah Keningau, Penguasa Polis Sunny Daniel menjalaskan bahawa kenderaan pacuan empat roda yang dipandu oleh Junuin bertembung dengan sebuah van di Jalan Keningau-Kota Kinabalu kira-kira pukul 9.30 malam dalam keadaan hujan. Ketika itu Jinuin (45 tahun ) sedang memandu seorang diri menuju ke Kota Kinabalu apabila bertembung dengan sebuah van yang membawa tiga penumpang, kira-kira 6 kilometer dari pekan Keningau.

Tiga penumpang van berkenaan selamat dan kini dirawat di Hospital Daerah Keningau. Seorang daripada mereka dilaporkan kritikal.

Rujukan
-------

1. ↑  "Senator Jinuin terkorban dalam kemalangan". Diarkibkan daripada yang asal pada 2017-12-01. Dicapai pada 2017-11-22.
**Murasaki Shikibu** (紫式部, lahir sekitar 973?; meninggal sekitar 1014 atau 1025) ialah seorang novelis, penyair dan dang perwara kemaharajaan pada zaman Heian di Jepun. Beliau dikenali sebagai penulis *Hikayat Genji* yang ditulis dalam bahasa Jepun sekitar tahun 1000 dan 1008, dan merupakan salah satu novel terawal dalam sejarah peradaban manusia.

Murasaki Shikibu ialah nama pen, nama aslinya tidak diketahui. Beberapa sejarawan memperkirakan bahawa nama aslinya ialah **Fujiwara Takako**, seperti tertulis dalam nama pelayan istana dengan pangkat *shōji* pada 29 bulan 1 tahun 4 Kankō (19 Februari 1007) menurut *Midō Kampaku Ki*, sebuah buku harian yang ditulis oleh Fujiwara no Michinaga, walaupun teori ini tidak banyak didukung oleh sejarawan lain. Dalam buku harian peribadinya yang berjudul *Buku Harian Murasaki Shikibu*, beliau menulis bahawa nama panggilannya di istana ialah "Murasaki", seperti nama tokoh dalam novel *Hikayat Genji* yang ditulisnya. "Shikibu" menunjuk kepada pangkat ayahnya di Biro Protokol Istana (*shikibu-shō*).

Rujukan
-------

1. ↑  (a) Bunei Tsunoda "Real name of Murasahiki Shikibu" *Kodai Bunka (Cultura antiqua)* 1963, no.7. (b) Gen-e Imai "Questions on the theory of the real name of Murasaki Shikibu as Takako" *Kokugo Kokubun (Japanese Language and Literature)* Vol. 34 (no. 1) (1965). Kedua artikel dalam bahasa Jepun.



|  |  |
| --- | --- |
| Ikon tunas | Rencana berkaitan Jepun ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**SMK Seri Alam 2** ialah sebuah sekolah menengah di Bandar Seri Alam. Johor Bahru, Johor. Ia terletak berhampiran dengan SMK Bandar Seri Alam dan SK Seri Alam 2 di Masai. Jaraknya dari Pejabat Pendidikan Daerah Johor Bahru ialah 29 kilometer dan jaraknya dari Pejabat Pendidikan Daerah Pasir Gudang ialah 5 kilometer.

Sejarah
-------

Sejarah penubuhan SMK Seri Alam bermula pada awal 2000-an. Berasal dari kawasan seluas 10 ekar yang berbukit-bukau, berpaya dan bertasik, kerja-kerja pembinaan sekolah bermula pada 18 November 2001. Sekolah ini mula beroperasi pada 4 Jun 2002</nowiki>

Sekolah ini telah dirasmikan pembukaannya oleh Tn. Haji Ahmad Wagiman, Ketua Sektor SPPK, Jabatan Pendidikan Negeri Johor (JPNJ) pada 6 Jun 2002. Secara rasminya Tuan Haji Ramli bin Yusof menjadi pengetua pertama pada 16 Jun 2003. Pada peringkat permulaan, bilangan kelas yang dibuka cuma 5 kelas sahaja iaitu kelas peralihan, kelas tingkatan satu, dua dan empat. Bilangan pelajar yang diterima pula adalah sebanyak 150 orang dengan dibimbing 5 orang tenaga pengajar sahaja. Walau bagaimanapun bilangan ini telah meningkat kepada kini 300 orang pelajar dengan 22 orang guru.

Sekolah ini terdiri daripada 6 blok bangunan 4 tingkat yangengandungi 36 bilik darjah, 6 makmal sains, 2 makmal komputer, 2 gelanggang sepak takraw, 2 gelanggang badminton dan satu dewan terbuka. Dianggarkan sekolah ini boleh menerima sehingga 1200 orang pelajar.Kini pada tahun 2012 50 orang guru dengan 2500 orang pelajar.

Pautan luar
-----------

* Laman SMK Seri Alam 2
**Sekolah Menengah Kebangsaan Seri Berang** atau nama ringkasnya *SMK Seri Berang*, merupakan sebuah Sekolah Menengah Kebangsaan yang terletak di Jalan Perumahan Kakitangan Kerajaan , Kuala Berang , Malaysia.

Pada 2009, Sekolah Menengah Kebangsaan Seri Berang memiliki 623 pelajar lelaki dan 519 pelajar perempuan, menjadikan jumlah keseluruhan murid seramai 1142 orang. Ia mempunyai seramai 92 orang guru.2009

Sejarah
-------

SMK Seri Berang mula dibina pada tahun 1995 di atas sebidang tanah berpaya.

Pada 1hb Mac 2000, YM Che Ku
Razak Bin Che Ku Mohd telah dilantik sebagai Pengetua pertama di sekolah ini, PK Pentadbiran adalah Puan Meriam binti Jusoh dan PK HEM, Tn Hj Kasman bin Embong. Manakala guru-guru pula seramai 29 orang dari SMK Tengku Ampuan Intan diserap sebagai tenaga pengajar SMK Seri Berang.

Pelajar sulung SMK Seri Berang di serap dari SMK Tengku Ampuan Intan secara ‘literal’ bermula bulan Jun 2000.Pelajar tingkatan 1, empat kelas dari SMK Tengku Ampuan Intan, tingkatan 2, empat kelas dan tingkatan 3,enam kelas dari kelas Mulia Bestari (SMK Tengku Ampuan Intan).

Bangunan SMK Seri Berang mula diserah kepada pihak pengurusan sekolah pada Disember 2000 daripada JKR. Akhirnya, SMK Seri Berang mula beroperasi pada 1 Januari 2001 dengan kapasiti pelajar seramai 450 orang yang terdiri daripada pelajar-pelajar dari tingkatan 1 hingga tingkatan 4 manakala gurunya pula seramai 35 orang.

Pencapaian
----------

Alamat
------

Sekolah Menengah Kebangsaan Seri Berang
Jalan Perumahan Kakitangan Kerajaan , Kuala Berang , Malaysia
Terengganu Darul Iman, Malaysia
Telefon = 6096816462
Fax = 6096816462

Rujukan
-------

1. ↑  DIREKTORI SEKOLAH MENENGAH DI TERENGGANU

Pautan luar
-----------

* Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017
* Sekolah Menengah Kebangsaan Seri Berang
* Sekolah Menengah Kebangsaan Seri Berang
**Sekolah Kebangsaan Masai** atau nama ringkasnya *SK Masai*, merupakan sebuah Sekolah kebangsaan yang terletak di Jalan Tengah.

Pada 2009, Sekolah Kebangsaan Masai memiliki 453 orang pelajar lelaki dan 425 orang pelajar perempuan, menjadikan jumlah keseluruhan murid seramai 878 orang. Ia mempunyai seramai 53 orang guru.2009

Sejarah
-------

### Sejarah SK Masai

**SEJARAH DAN KEMAJUAN**

**SEKOLAH KEBANGSAAN MASAI**

Sekolah Kebangsaan Masai telah didirikan pada tahun 1947 dan dikenali sebagai Sekolah Rakyat Masai. Tapak asalnya ialah 63, Jalan Besar, Masai. Pengasas Sekolah ini ialah:

1.Allahyarham Tuan Haji Aziz B Hussein.

2. Allahyarham Tuan Haji Abd. Rahman B Haji Jumaat.

3. Beberapa orang polis dan beberapa orang penduduk.

Penubuhan sekolah ini mendapat sokongan Sir Gerald Templer, Pesuruhjaya Tinggi British di Tanah Melayu ketika itu. Pelajar asal berjumlah 25 orang dengan seorang guru bernama Allahyarham Ibrahim B Hitam yang bertindak sebagai guru besar pertama di Sekolah Rakyat Masai.

Pada tahun 1955, Sekolah Rakyat Masai ditukar namanya kepada Sekolah Umum Masai. Pada tahun 1965, namanya bertukar kepada Sekolah Kebangsaan Masai. Luas sekolah ini ialah 129 rod dan 8 pol. Panjangnya 4000 kaki dan lebarnya 236 kaki.

Sekolah Kebangsaan Masai telah ditadbir oleh beberapa orang guru besar iaitu:

1.    Allahyarham Tn. Hj. Makmor B Hitam.

2.    En. Ahmad Ismail

3.    En. Seth.

4.    En. Saiful B. Mulok (1987)

5.    En. Abdul Hamid B Abdullah (1988)

6.    En. Abdullah B Hj Ishak (1992)

7.    En. Ismail B Atan (1997)

8.    Tn. Hj. Abd Rahman B Mokhtar (1999)

9.    En. Shamsuddin B Yamhari (2000)

10.  Tn. Hj. Musa B Mastor (2001)

11.  En. Nasron B Osman (2003)

12.  Tn. Hj. Zainuddin B Alie (2007)

13.  Tn. Hj. Sa’don B Jufrin (2008)

14.  Cik Kalsom Bt Saleh (2009)

Pencapaian
----------

JOHAN SAHIBBA PERINGKAT NEGERI JOHOR - 2019
JOHAN SAHIBBA PERINGKAT KEBANGSAAN - 2019

Alamat
------

Sekolah Kebangsaan Masai
Jalan Tengah
81750, Masai
Johor,  Malaysia
Telefon = 6072551687
Faks = 6072551687

Pautan luar
-----------

* Sekolah Kebangsaan Masai
* Sekolah Kebangsaan Masai
**Sekolah Menengah Kebangsaan Pulau Serai** atau nama ringkasnya *SMK Pulau Serai*, merupakan sebuah Sekolah Menengah Kebangsaan yang terletak di Kampung Pulau Serai, Dungun, Malaysia.

Pada 2009, Sekolah Menengah Kebangsaan Pulau Serai memiliki 392 pelajar lelaki dan 396 pelajar perempuan, menjadikan jumlah keseluruhan murid seramai 788 orang. Ia mempunyai seramai 53 orang guru.2009

Sejarah
-------

Sekolah ini mula dibuka pada 1 Januari 1984, terletak di Kampung Pelandang lebih kurang 10 kilometer dari bandar Dungun dan 68 kilimeter dari Kuala Terengganu serta 400 meter dari jalan utama Kuala Terengganu-Kuantan. Nama asalnya ialah SMK Kuala Abang yang kemudiannya ditukarkan kepada nama SMK Pulau Serai lewat tahun 1986 kerana desakan penduduk tempatan dan persetujuan Jabatan Pelajaran Negeri Terengganu.

dengan keluasan 19.25 ekar merangkumi padang, bilik darjah, makmal sains, bilik ERT, pejabat dan bilik guru. Juga terdapat 4 unit rumah guru. Bangunan asrama desa juga disediakan bagi pelajar-pelajar miskin yang tinggal jauh dari sekolah.

SMK Pulau Serai dikalsifikasikan sebagai sekolah pinggir bandar Gred A (TEA 1031). Pengetua pertamanya ialah En Muktar @ Mokhtar bin Muhd bertugasa bersama 26 orang guru sahaja dengan bilangan pelajar pertama seramai 541 orang. Pelajar-pelajar datang dari perkampungan sekitar seperti Kampung Pulau Serai, Kampung Tok Kah, Kampung Batu Tiong, Kampung Batu Putih, Kampung Alor Rekam, Kampung Alor Mak Bah, Kampung Pelandang, [[Kampung Kuala Abang, Kampung Baru Kuala Abang, kampung Rantau Abang dan kampung Seberang Pintasan.

Bermula pada 1 Januari 1999 hingga 1 oktober 2004 sekolah ini menjalankan pembelajaran 2 sesi kerana berlakunya pertambahan pelajar sehingga 1200 orang. Pada 16 Jun 2004, hampir 300 pelajarnya terutama yang tinggal di Kg Kuala Abang, Kg Baru Kuala Abang dan Kg Rantau Abang telah berpindah ke sekolah yang baru siap dibina di Kg Kuala Abang iaitu SMK Kompleks Rantau Abang. 10 orang guru juga turut berpindah ke sekolah tersebut.

Bermula 1 Januari 2005 bangunan asrama baru telah siap dan diduduki oleh hampir 400 pelajar iaitu hampir separuh daripada jumlah pelajar SM.K Pulau Serai. Dijangka awal tahun 2010 SMK Pulau Serai akan berwajah baru lagi dengan siapnya dua blok bangunan 3 tingkat, 1 blok bangunan 4 tingkat dan sebuah Dewan Besar.

Pencapaian
----------

Alamat
------

Sekolah Menengah Kebangsaan Pulau Serai
Kampung Pulau Serai, Dungun, Malaysia
Terengganu Darul Iman, Malaysia
Telefon = 6098483678
Fax = 6098483678

Rujukan
-------

1. ↑  DIREKTORI SEKOLAH MENENGAH DI TERENGGANU

Pautan luar
-----------

* Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017